To δωμάτιο μας παρείχε όλες τις ανέσεις. Δεν έλειπε τίποτα. Το μόνο αρνητικό ήταν ότι δεν υπήρχαν παντζούρια ή αρκετά χοντρές κουρτίνες ώστε να μην μπαίνει το φως από τα ξημερώματα στο δωμάτιο. Υπήρξε πολύ καλή συνεννόηση με την Galina και την Natacha, οι οποίες μας παρείχαν πλήρεις και απόλυτα κατανοητές οδηγίες για το studio, την πρόσβαση σε αυτό και απαντούσαν άμεσα στα ερωτήματά μας. Το δωμάτιο βρίσκεται στον 6 όροφο, χωρίς ασανσέρ, κάτι το οποίο μπορεί να δυσκολέψει όσους έχουν μαζί τους πολλές αποσκευές, όμως αυτό αναφέρεται καθαρά στην καταχώρηση του δωματίου οπότε ήταν σε γνώση μας. Κατά τα άλλα θεωρώ πολύ καλή την επιλογή αυτού του studio, το οποίο βρισκόταν στην καρδία της Μονμάρτρης σε άριστη τοποθεσία και κοντά σε τρεις σταθμούς μετρό. Μια πολύ καλή επιλογή για διαμονή στο Παρίσι και προτείνεται ανεπιφύλακτα.